Cameron wil EU se mag na Londen skuif | Die Burger
DieBurger Tuis > Wêreld > Nuus
Cameron wil EU se mag na Londen skuif
Sien 3 menings
Die Duitse minister van finansies, Wolfgang Schaeuble, het Brittanje gister in ’n koerantonderhoud gewaarsku om nie Europese lande “af te pers” om sodoende Brussel sy mag te ontneem nie.
“Ons wil Brittanje graag in die Europese Unie (EU) hou,” het Schaeuble aan die Frankfurter Allgemeine gesê. “Maar ek moet ook byvoeg dit beteken nie dat iemand ons kan afpers nie.”
Op die vraag of die huidige Engelse debat oor ’n moontlike referendum oor Brittanje se toekomstige deelname aan die magsblok van 27 lande “enige gevaartekens inhou”, het Schaeuble gesê die EU moet ’n duidelike boodskap aan die res van die wêreld stuur.
“Ons Engelse vriende hou geen gevaar in nie. Maar ’n referendum sal onsekerheid teweegbring.”
Brittanje is sedert 1973 lid van die EU, maar het nie aangesluit by die eurosone van 17 lande nie.
Schaeuble is een van die Duitse kanselier, Angela Merkel, se getroue bondgenote in die beplanning van ’n besuinigingsprogram om die skuldkrisis van die eurosone die hoof te bied, asook om groter politieke integrasie tussen die betrokke 17 lande te bewerkstellig.
Die konserwatiewe Engelse premier, David Cameron, het verlede maand gesê hy steun steeds lidmaatskap van die EU, maar kan nie die huidige stand van sake aanvaar nie en verkies “?’n nuwe skikking” wat sekere magte aan Brittanje teruggee.
Tot op hede het hy weggeskram van ’n moontlike “binne-buite-” referendum oor die EU, nieteenstaande sterk druk van sy eie party oor duidelikheid hieroor.
Spanning het verlede maand opgebou toe Cameron die EU se begroting van $1,3?biljoen (sowat R11?miljard) vir die volgende sewe jaar teengestaan het.
Volgens Cameron is hoër uitgawes onaanvaarbaar terwyl soveel lande besuinigingsmaatreëls moet toepas.
Email Twitter Google Facebook del.icio.us Digg Meer Berigte in Wêreld
Vrou sterf toe bom by kerk ontplofSA'ners nié by ontvoerdrama betrekMockingbird-skrywer sleep agent hof toeBelgiese treinongeluk veroorsaak chaosBangladesj-fabriek: Soektog raak grusaam